Tisztelt Hallgatók!

A Pázmány Péter Katolikus Egyetemen a 2019-20-as tanév második félévében a záróvizsga kizárólag elektronikus úton, távolléti vizsga formájában tartható meg, melyhez az egyetem a PPKE Microsoft Teams felületét használja. (<https://ppke.hu/uploads/articles/359657/file/O365_Teams_hallgatoknak.pdf>)

A Teams letöltése és használata során felmerülő problémákkal kapcsolatban az informatikus kollégák nyújtanak segítséget, akiket a következő címen érnek el: it@helpdesk.ppke.hu

A vizsga pontos menetéről hamarosan részletes tájékoztatót küld a Kommunikáció- és Médiatudományi Intézet a Neptun rendszeren keresztül.

A vizsga előtt a következő adminisztrációs teendőjük van:

Az elektronikus vizsga érvényes lebonyolításához Önöknek, záróvizsgázó hallgatóknak ellenőrizniük és ha szükséges, frissíteniük kell a következő adataikat a Neptunban: telefonszám, e-mail cím.

Emellett a lenti nyilatkozatot kitöltve, aláírva és lefotózva el kell küldeniük Dornics Szilvia oktatásszervezőnek, legkésőbb június 12-ig a következő e-mail címre: dornics.szilvia@btk.ppke.hu

**Záróvizsga nyilatkozat**

Alulírott ……………………………..….. (név) ………….……… (Neptun kód) ………………………….. szakos ………………..…… szakirányos …….…………tagozatos hallgató vagyok.

Elérhetőségeim a következők

Telefonszám:

E-mail cím:

Ezen telefonszámon és e-mail címen a záróvizsga alatt elérhető vagyok, kérem, amennyiben az elektronikus vizsga során hálózati adatátviteli hiba történne, akkor a fenti telefonszámon vegyék fel velem a kapcsolatot. A Neptun rendszerben is ez szerepel az elérhetőségeimnél.

Nyilatkozom arról, hogy a Kar által nyilvánosságra hozott, a hallgatói személyes jelenlétet nem igénylő vizsgázásról szóló tájékoztatóban foglaltakat megismertem és megértettem. Kijelentem, hogy a jelen vizsgarendszerbe a saját felhasználónevemmel (Neptun kódommal) és jelszavammal jelentkeztem be, és a vizsgát a saját nevemben teszem le. Elismerem, hogy a vizsgarendszer kezeléséről megfelelő tájékoztatást kaptam, valamint kijelentem, hogy a vizsgarendszer használatát ismerem és a működtetéshez szükséges technikai feltételeket megteremtettem. Kijelentem továbbá, hogy a vizsga során semmilyen meg nem engedett segítséget nem veszek igénybe, a válaszok a saját tudásomat tükrözik. Elfogadom, hogy amennyiben a későbbiekben ennek ellenkezője bizonyosodik be, akkor a Tanulmányi és Vizsgaszabályzat, valamint a Fegyelmi és Kártérítési szabályzat vonatkozó rendelkezései értelmében ez elégtelen vizsgajegyet eredményez, és fegyelmi eljárás indulhat velem szemben.

Nyilatkozom arról, hogy a záróvizsgák hallgatói személyes jelenlétet nem igénylő lebonyolításának eljárásrendjéről szóló Egyetemi Tanácsi határozatot elolvastam, a benne foglaltakat magamra nézve kötelezőnek ismerem el. Tisztában vagyok a személyes jelenlétet nem igénylő záróvizsgához kapcsolódó kötelezettségeimmel és jogaimmal.

(<http://ppke.hu/aktualis/aktualitasok/zarovizsgak-eljarasrendje>)

Dátum:

…………………………………………….., 2020. ………

Aláírás:

……………………………………………………………………..